Arvid Hanssen

Arvid Ole Jakob Hanssen (født 28. juli 1932 Vika i Lenvik på Senja, død 31. juli 1998 i Dyrøy i Troms) var en norsk forfatter.

 Liv og virke
Arvid Hanssen var en folkekjær dikter som blant annet fikk flere av diktene sine tonesatt av Tove Karoline Knutsen. Av disse ble særlig Kom sommarvind svært populær. Foruten dikt skrev han mange barnebøker med handlingen lagt til nordnorske miljøer, på 1970-tallet ble de utgitt av Norsk Barneblads forlag, senere av Cappelen. Den første voksenromanen kom i 1981, Søsken på Guds jord. Romanen ble filmatisert av Laila Mikkelsen i 1983 med Anneli Drecker i en hovedrolle. Hanssen brant for å bedre kårene til samfunnets svakeste, særlig de psykisk utviklngshemmede, noe som kommer tydelig til uttrykk i flere av bøkene hans, blant annet i trilogien Søsken på Guds jord, Håpet har sterke hender og Englebrød. 
Bøkene hans er oversatt til dansk, svensk og samisk.

Hanssen var statsstipendiat fra 1993. Til ære for Arvid Hanssen ble det etter hans død satt opp en byste av ham foran Lenvik kulturhus på Finnsnes. Plassen hvor bysten står er også døpt Arvid Hanssens plass. I tillegg arrangeres Arvid Hanssen-festivalen hvert år i november på Finnsnes.  

Arvid Hanssens plass er sammen med Finnsnesvannet Lenviks tusenårssted.

Arvid Hanssen-huset / Nordavindshagen ble åpnet i oktober 2006 i Dyrøy. Her ligger Arvid Hanssen dokumentasjonssenter med utstillinger og tilgang til Hanssens tekster. Arvid Hanssens minnestiftelse driver senteret. 

Høsten 2007 utkom biografien Arvid Hanssen. En biografi om min far på Cappelen forlag, skrevet av sønnen Arne Ivar Hanssen.

Han var far til Sigrid Merethe Hanssen.

 Priser og utmerkelser 
 1975 – Kultur- og kirkedepartementets litteraturpris for barne- og ungdomslitteratur, for Den vonde vinteren
 1977 – Melsom-prisen
 1978 – Kultur- og kirkedepartementets litteraturpris for barne- og ungdomslitteratur, for Kaldt hav
 1978 – Nynorsk barnelitteraturpris, for Kaldt hav
 1980 – Nynorsk barnelitteraturpris, for Den store båra
 1981 – Blixprisen
 1982 – Prøysenprisen (sammen med Tove Karoline Knutsen)
 1984 – Fritt Ords honnør, for «sitt forfatterskap som har beriket vår nasjonale visekunst og poesi i ekte, saftig, og stilren nord-norsk språkform» 
 1985 – Cappelenprisen
 1985 – Troms fylkeskommunes kulturpris
 1991 – Nominert til Nordisk råds litteraturpris for romanen Fader Armod
 1994 – Tekstforfatterfondets ærespris

 Bibliografi 
 Barnebøker 
 1972 Han Johannes og eg (Norsk Barneblads forlag, Larvik)
 1973 Kampen om Veslevågen (Norsk Barneblads forlag, Larvik)
 1975 Den vonde vinteren : forteljing fra Nord-Noreg i 1930-åra (Norsk Barneblads forlag, Larvik)
 1976 Randi til rors (Norsk Barneblads forlag, Larvik)
 1977 Langt nord i verda (Norsk Barneblads forlag, Larvik)
 1977 Året har mange dagar (Norsk Barneblads forlag, Larvik)
 1978 Kaldt hav (Norsk Barneblads forlag, Larvik)
 1979 For en ferietur! (Norsk Barneblads forlag, Larvik)
 1980 Den store båra, ungdomsroman (Cappelen, Oslo)
 1983 Busserull-tider (Cappelen, Oslo)
 1986 Topphuve-tider (Cappelen, Oslo)
 1988 Jente-tider (Cappelen, Oslo)
 1993 Trollmøte : tankebitar her og no (Cappelen, Oslo)

 Diktsamlinger 
 1977 I nordavindshagen (Rune forlag, Trondheim)
 1977 Vise i støa (Cappelen, Oslo)
 1978 Godt at gråmåsen song (Cappelen, Oslo)
 1979 Åresang (Cappelen, Oslo)
 1980 Støveldains (Cappelen, Oslo)
 1983 Slipesteinstankar (Cappelen, Oslo)
 1993 Sandkornjubel (Cappelen, Oslo)

 Visesamlinger 
 1982 Nordavindsvalsen og andre viser,  melodier ved Tove Karoline Knutsen, illustrert av Karl Erik Harr (Cappelen, Oslo)
 1992 Kom sommarvind: viser og dikt (Cappelen, Oslo)

 Romaner 
 1981 Søsken på Guds jord (Cappelen, Oslo)
 1984 Håpet har sterke hender (Cappelen, Oslo)
 1985 Englebrød (Cappelen, Oslo)
 1987 Frontene (Cappelen, Oslo)
 1989 Kjærestebåten (Cappelen, Oslo)
 1990 Fader armod (Cappelen, Oslo)
 1991 Det svarte skjæret (Cappelen, Oslo)
 1992 Skipperens vilje (Cappelen, Oslo)
 1993 Ubåtnetter (Cappelen, Oslo)

 Novellesamlinger og annet 
 1988 Ho Nætta på hylla og andre stubba (Cappelen, Oslo)
 1990 Småkarer under frostmåne. Fortellinger fra egen barndom skrevet sammen med Arthur Arntzen (Cappelen, Oslo)

 Lokalhistoriske bøker og skrifter 
 1968 Troms Innland Rutebil 50 år
 1973 Finnsnes og handelen
 1975 Samvirke på Finnsnes
 1979 Lenvik kirke 100 år
 1988 Troms Ungdomsfylkings historie 

 Diskografi 
Album
 Nordavindsvalsen (1981), med Per Chr. Hansen
Andre
 Nordnorsk Visegruppe: Hei løsti (1979)
 Tove Karoline Knutsen: Blå kveill (1980)
 Kolibri: La elva leve! (1980)
 Kari Bremnes, Ola Bremnes & Stiftelsen: Folk i husan (1980)
 Folque: Fredløs (1980)
 Medvind: Medvind (1980)
 Stiftelsen: Stiftelsens fristelser (1981)
 Ervaco Nord A/S: Vi é glá i Nord-Norge (1981)
 Plateselskapet Draugen: Draugen vise og rockefestival '80 (1981)
 Home's Musikk: Nord-norsk visepop (1981)
 Ketil Vea: Jiedna for orkester/Godt at grå-måsen song (1983)
 Tove Karoline Knutsen: Veintetid (1984)
 Jan Høiland: My Songs (1985)
 Tove Karoline Knutsen: Tenn lampa (1992)
 Sverre Kjelsberg: Drømmen e fri (1994)
 Dag Kajander: Sanger fra Lofoten (1995)
 Bergen Nord Kammerkor: Slørblå junikveld (1998)
 Ultima Thule: A Cappella (1998)
 Onøy/Lurøy sangkor: Folket som leve her nord (2000)
 Kari, Ola & Lars Bremnes: Soløye (2000)
 Andreas Friis Jørgensen: Berøringer (2004)
 Onøy/Lurøy sangkor: Åresang (2006)
 Bjørnar Spydevold: Kom sommervind (2006)
 Bodø-oktetten: Vuggesang i vintertid (2006)
 Dag Kajander: Nordlandssang (2007)
 Bjarne Brøndbo, Ole Edvard Antonsen & Luftforsvarets musikkorps: Sommer i lufta (2008)
 Helene Bøksle: Morild (2009)
 Kai Larsen: Møt meg på kaia... (2009)
 Ultima Thule: Trolldom (2010)
 Tore Johansen: Nord (2011)
 Håkon Renanger: Trubaduren (2011)
 Lise & Roy-Frode Løvland: Trollmøte (2012)
 Vokal Nord: Mannu (2012)
 Blått & Rått: Mona (2013)
 Moddi: Grønt lauv i snyen (2013)
 Blått & Rått: Stifinner (2013)
 Moddi: Kæm va du? (2013)
 Anneli Drecker: Rocks & Straws (2015)
 MAI/Universal Music: MAI 1973–1983 (2016)
 Anneli Drecker: Revelation For Personal Use (2017)
 Dag Kajander: Dag Kajander synger Arvid Hanssen (2017)
 Trine Strand: Sommar (2017)

 Referanser 

 Eksterne lenker 
 Arvid Hanssens minnestiftelse 
 Digitaliserte bøker av Hanssen hos Nasjonalbiblioteket.

Kategori:Norske romanforfattere
Kategori:Norske barnebokforfattere
Kategori:Norske lyrikere
Kategori:Norske novellister
Kategori:Norske sangtekstforfattere
Kategori:Vinnere av Cappelenprisen
Kategori:Vinnere av kulturdepartementets barnebokpriser
Kategori:Vinnere av Nynorsk barnelitteraturpris
Kategori:Statsstipendiater
Kategori:Personer fra Senja kommune
Kategori:Nynorskforkjempere